ברדק אצל פק

**ברדק אצל פק** (באנגלית: **Wylde Pak**) היא סדרת טלוויזיה מונפשת אמריקאית שנוצרה על ידי פול ווטלינג וקייל מרשל והופקה על ידי פול ווטלינג, קייל מרשל, סינה הונג וקונרד ורנון. הסדרה מופקת באולפני האנימציה של ניקלודיאון ומונפשת על ידי Jam Filled Entertainment. הפרק הראשון עלה לראשונה ב-1 במאי 2025 בערוץ היוטיוב הרשמי של ניקלודיאון, ולאחר מכן הסדרה שודרה רשמית בערוץ ניקלודיאון בארצות הברית ב-6 ביוני 2025. בישראל, לפי לוח השידורים של חברת הטלוויזיה "Yes" בעזרת הטריילר של הסדרה, העונה הראשונה שודרה בערוץ ניקלודיאון ב-7 בספטמבר באותה השנה והעונה השנייה ב-16 בנובמבר באותה השנה.

## תקציר העלילה
הסדרה עוקבת אחר אחים למחצה לילי פאק וג'ק ווילד, שמנסים להסתגל לחיים במשפחה חדשה בעיירה הבדיונית "קניון ואלי". ביום-יום שלהם הם מתמודדים עם הרפתקאות שונות בבית, בבית הספר ובעיירה.

## דמויות
### דמויות ראשיות
* **לילי פק** (**Lily Pak**) - ילדה בת 11 שאוהבת להתחרות ולכייף. אחותו למחצה של ג'ק.
* **ג'ק ווילד** (**Jack Wylde**) - ילד בן 13 שאוהב הרפתקאות. אחיה למחצה של לילי.
* **ויליאם "וויל" ווילד** (**William Wylde**) - אבא של ג'ק ואבא של לילי. אוהב לכייף כמו לילי.
* **מיין-ג'ו פק** (**Min-Ju Pak**) - אמא של לילי ואמא חורגת של ג'ק. לרוב החיובית והאנרגטית במשפחה.
* **הלמוני** (**Halmoni**) - אמא של מיין סבתא של לילי וסבתא חורגת של ג'ק. היא דואגת אבל עקשנית מאוד.

### דמויות משניות
* **אליס קלי** (**Alice Kelly**) - היא דוקומנטרית מפורסמת שמטיילת כל הזמן ברחבי העולם והיא גם האמא של ג'ק.
* **צ'אק** (**Chuck**) - השכן המוזר שאף פעם לא אכפת לו מכלום של משפחת ווילד וכל הזמן אומר שהוא "מכיר מישהו".

## מדבבים
הדיבוב העברי בוים על ידי רועי גבע, והופק על ידי ענבר שטגר-עזרא.

בנוסף, השתתפו בדיבוב גם ענת ניב, וערן מור.

## שידור

## פרקים
### עונה 1

### עונה 2

## הפקה
### הכרזה והפקה
במרץ 2025 ניקלודיאון הכריזה שהסדרה הקומית המונפשת החדשה "ברדק אצל פק" אושרה לעונה ראשונה בת 26 פרקים. זו הסדרה המקורית השנייה (לאחר "אבן נייר ומספריים" שיצאה ב-2023) שמקורה בתוכנית "Nickelodeon Intergalactic Shorts Program", שהושקה ב-2019. הוכרז שניקי קסטיו, בנג'מין פלסלה, בן פרונסקי, ג'י יאנג האן וז'ן יון יהיו המדובבים של הדמויות הראשיות. הסדרה נוצרה על ידי פול ווטלינג וקייל מרשל ומבוססת על חייהם המשפחתיים של היוצרים. העלילה עוקבת אחר חיי היום-יום של משפחה קוריאנית-אמריקאית חדשה. הסדרה מופקת באולפני האנימציה של ניקלודיאון, עם הפקה בפועל של ווטלינג, מרשל, סינה הונג וקונרד ורנון.

### רעיון ופיתוח
ווטלינג ומרשל גיבשו גרסה מוקדמת של הסדרה במהלך פגישותיהם הרגילות במסעדת "Little Dom's". גרסה זו כללה את הדמויות לילי וג'ק, אך כללה גם אלמנט מדע בדיוני. השניים הציגו את הרעיון לניקלודיאון, שמאוד אהבה את זה, במיוחד לגבי לילי וג'ק. בסופו של דבר האלמנט המדע בדיוני בוטל, והיוצרים שאבו השראה מחייהם המשפחתיים עבור הסדרה. במסגרת התוכנית "**Nickelodeon Intergalactic Shorts Program**", שהושקה ב-2019, הופק פיילוט בן שבע דקות. לפי מרשל, הפיתוח היה אינטנסיבי, והפיילוט שונה מהסדרה הסופית, אך הדמויות והדינמיקה המשפחתית נשמרו.

חיי הנישואים של ווטלינג והונג, ותפקידו החדש של ווטלינג כאב למחצה לבתו של הונג, שימשו כהשראה ישירה למבנה המשפחתי של הסדרה. ווטלינג תיאר את חייו המשפחתיים כרגישים, בהתחשב בכך שגם הוא גדל כבן למחצה. בתקופת יצירת הסדרה, מרשל גם הפך לאבא. מטרת היוצרים הייתה ליצור סדרה שמציגה תמונה אותנטית ונוגעת ללב של יחסים משפחתיים. הונג ציינה כי הגיוון היה חלק מאוד חשוב מהסדרה. מכיוון שהמשפחה היא משני תרבויות שונות, נדרשה עבודה קשה על דינמיקות משפחתיות שפחות נפוצות באנימציה. כיוון שהסדרה מיועדת לילדים, רוב הפרקים מוצגים מנקודת מבטם של לילי וג'ק.

### אנימציה ומוזיקה
הסדרה מונפשת על ידי "Jam Filled Entertainment" ועיצוב הסדרה פותח על ידי הבמאית ג'י-סו קים. היוצרים ביקשו שהסגנון של הסדרה ישקף את הכאוס והבלגן הקיים ביחסים משפחתיים. הרקעים כוללים קווים מבולגנים וללא זוויות מושלמות. הדמויות מונפשות באמצעות תוכנת Toon Boom Harmony, וחברת ההנפשה יצרה "קווי מתאר רועדים" (boiling outline) שזזים בעדינות בכל פריים. לפי מרשל, צוותי הבימוי והסטוריבורד השפיעו גם על מראה הסדרה: "הקומפוזיציות והרקעים דינמיים וקצת עקומים, אך מה שמייחד את הסדרה באמת הוא הדרך שבה הצוותים שלנו מטפלים בהבעות ובפוזות. הסטוריבורדים השפיעו על כל השאר, מהעיצוב ועד לאנימציה". הצמד המוזיקלי LIONCHLD יצר והלחין את שיר הנושא והפסקול של הסדרה.

## שחרור הסדרה בארצות הברית
הפרק הראשון עלה לראשונה ב-1 במאי 2025 בערוץ היוטיוב הרשמי של ניקלודיאון, ולאחר מכן הסדרה שודרה רשמית בערוץ ניקלודיאון בארצות הברית ב-6 ביוני 2025.

## קישורים חיצוניים
*  

## הערות שוליים

קטגוריה:סדרות טלוויזיה אמריקאיות שעלו לשידור בשנת 2025
קטגוריה:סדרות הנפשה אמריקאיות